Ttadmeɣ-d tizmamin d tektabin i ɣef yuli uɣebbar seg 2003 ar ass-a. Nniɣ kan ad Tentsefḍaɣ ad tent-rreɣ s amkan-nsent, akka ad qiment d asemkti-s, d rriḥa-s Ur nesɛi tamtilt. Yal taktabt mi tt-id-ddmeɣ ad tt-zwiɣ s leḥder ad as-sefḍeɣ Ammus-is ad qimeɣ kan ttmeyizeɣ amk almi almi ur zmireɣ ara ad d-Mmeslayeɣ  ẓzay wawal akken ẓẓay ula d asemkti n waktayen iyi-yettaran d Iseggasen ɣer deffir. Seffideɣ tiktabin d tezmamin, ttaraɣ ɣer ṭṭarf ttadmeɣ-d Tiyeḍ, ta ɛerḍaɣ ad d-ɣreɣ deg-s ur zmireɣ ara, ta ɣriɣ-d čit si tazwara-s, ta si Tlemmast-is Tanegarut, akken kan i ttldiɣ amezun d taktabt iqedsen ulama s Yimrun umdan i tura, yugi ufus ad tt-yezwi, akken s uɣebbar yezzini leryuf-is, Tjbbed-iyi ɣur-s mi d-remqeɣ d isem-iw i yes tebda.